b'\n_START_ARTICLE_\nPranas Vytautas Rasimavi\xc4\x8dius\n_START_PARAGRAPH_\nPranas Vytautas Rasimavi\xc4\x8dius (1930 m. spalio 11 d. Sk\xc4\x97riai - 2002 m. kovo 15 d. Vilnius) \xe2\x80\x93 teisininkas, LR Konstitucinio Teismo teis\xc4\x97jas, teis\xc4\x97tyrininkas civilistas, Vilniaus universiteto (VU) profesorius, buv\xc4\x99s teis\xc4\x97s katedros ved\xc4\x97jas.\n_START_SECTION_\nBiografija\n_START_PARAGRAPH_\nVU Teis\xc4\x97s fakultete baig\xc4\x97 teis\xc4\x99, \xc4\xafgijo teisininko kvalifikacij\xc4\x85. 1969 m. kovo 29 d. Vilniaus valstybiniame universitete apgyn\xc4\x97 disertacij\xc4\x85 tema \xe2\x80\x9eKol\xc5\xabki\xc5\xb3 \xc5\xbeem\xc4\x97s \xc5\xabkio produkcijos supirkimo kontraktacijos sutartis\xe2\x80\x9c, teis\xc4\x97s moksl\xc5\xb3 kandidatas, socialini\xc5\xb3 moksl\xc5\xb3 teis\xc4\x97s krypties daktaras. V\xc4\x97liau apgyn\xc4\x97 habilitacij\xc4\x85, habilituotas daktaras._NEWLINE_1976-1986 m. VU TF Civilin\xc4\x97s teis\xc4\x97s ir civilinio proceso katedros ved\xc4\x97jas, 1993-1999 m. LR Konstitucinio Teismo teis\xc4\x97jas, nuo 1999 m. baland\xc5\xbeio 21 d. iki 2002 m. Lietuvos teis\xc4\x97s universiteto Teis\xc4\x97s fakulteto, v\xc4\x97liau \xe2\x80\x93 MRU TF Civilin\xc4\x97s ir komercin\xc4\x97s teis\xc4\x97s katedros ved\xc4\x97jas (pirmtak\xc4\x97 doc. Dangut\xc4\x97 Ambrasien\xc4\x97, pasek\xc4\x97jas prof. Vytautas Pakalni\xc5\xa1kis)._NEWLINE_Paskelb\xc4\x97 publikacij\xc5\xb3. Lietuvos TSR santuokos ir \xc5\xa1eimos kodekso komentaro bendraautoris. Lietuvos Respublikos elektronin\xc4\x97s prekybos \xc4\xafstatymo projekto darbo grup\xc4\x97s narys.'